HP Ink Tank wireless 415 umožní vytlačiť až 8 000 farebných a 15 000 čiernobielych strán.
HP predstavilo nový prírastok do rodiny obľúbených atramentových tlačiarní. Model HP Ink Tank Wireless 415 bol navrhnutý špeciálne pre domácnosti a malé firmy, ktorým vďaka svojmu vysokokapacitnému systému atramentových zásobníkov umožní vytlačiť až 8 000 farebných a 15 000 čiernobielych strán pri minimálnej cene za stranu.
Hoci je táto tlačiareň cenovo dostupná, neubralo HP nič na jej kvalite. Dokáže tlačiť sýty, tmavý, ostrý text a fotografie bez okrajov odolné proti vyblednutiu. Malé firmy, ktoré potrebujú tlačiť dokumenty, marketingové materiály alebo fotografie v čo najvyššej kvalite priamo vo svojich domácnostiach či kanceláriách, nebudú touto novinkou sklamané.
Pri cene 9,90 eura za XL fľaštičku s čiernym atramentom a 8,90 eura za fľaštičky s farebným atramentom môžu používatelia tlačiť jednu čiernobielu stranu už od 0,165 centu a farebnú od 0,5 centu.
Ďalšou zásadnou výhodou novej tlačiarne pre domácnosti a kancelárie, v ktorých je dôležitá úspora priestoru, sú jej kompaktné rozmery a jednoduché použitie aj údržba bez zbytočného plytvania materiálom a neporiadku.
Atramentové zásobníky možno ľahko a bez rozliatia doplniť pomocou originálnych atramentov HP z uzatvárateľných fľaštičiek, a keďže sú priehľadné, používateľ vždy vie, koľko atramentu v tlačiarni ešte zostáva.
Súčasná kancelária, či už je priamo doma, v zdieľanom priestore alebo súčasťou medzinárodnej siete, spolieha na bezdrôtové pripojenie. HP Ink Tank Wireless 415 preto umožňuje jednoduchú tlač a skenovanie priamo z chytrého telefónu alebo tabletu.
Stačí si zadarmo stiahnuť aplikáciu HP Smart App. Tá umožňuje aj jednoduchú tlač fotografií zo sociálnych sietí alebo cloudu, skenovania a zdieľania na email alebo cloud prakticky odkiaľkoľvek a tiež objednanie náhradného atramentu stlačením jediného tlačidla.
Atramentová multifunkčná tlačiareň, A4
• Farebná tlač, kopírovanie, skenovanie
• Rýchlosť tlače (čiernobiela) – až 8 str./min
• Rýchlosť tlače (farebná) – až 6 str./min
• Pripojenie – USB 2.0, WiFi
• HP Smart Print, AirPrint
Zdroj: HP Inc.
Vaša e-mailová adresa nebude zverejnená. Vyžadované polia sú označené *
Spoločnost HP Inc. predstavila nové zariadenia HP LaserJet Pro M15 a M28
Finishing 4.0 At Its Best
Shell si vybral Ricoh za svojho výhradného externého poskytovateľa MPS
X-Rite a Pantone jmenovali Ondřeje Kruka svým novým prezidentem
Nový rad produkčných strojov Ricoh Pro™ C7200X
EIZO Corporation slaví významné výročí svého založení
LG predstavuje prémiové rady televízorov pre rok 2018
EIZO FlexScan EV2785
EIZO uvádí na trh první tenkorámečkový 27palcový monitor 4K
Ricoh rozširuje svoje služby komunikačnej techniky
Mondi opätovne uvádza na trh papiere značky IQ ako "The Intelligent Paper Brand"
Lesy na svete sa majú rozrastať
Aká je budúcnosť papiera v dnešnom digitálnom svete?
Mondi SCP počas Environmentálneho dňa privítalo predstaviteľov regiónu
Kampaň "Doing a great job" papierov Color Copy vás vezme až na Mesiac
Tento web využíva cookies. Ďalším používaním webu súhlasíte s ich využitím. ...viac informácií Súhlasím
Cookies na týchto webových stránkach sú nastavené na "Povoliť cookies". Ak budete pokračovať v používaní tohto webu bez zmeny nastavenia súborov cookie, alebo kliknite na tlačidlo "Súhlasím" čím dávate súhlas. ...viac info o nariadení EU
Zatvoriť